אייטיז (להקה)

אייטיז (באנגלית: ATEEZ, בהנגול: 에이티즈) היא להקת בנים דרום קוריאנית המונה שמונה חברים - הונגג׳ונג, סונגהווא, יונהו, יוסאנג, סאן, מינגי, וויונג, וג׳ונגהו. הקבוצה עובדת תחת חברת KQ Entertainment. אלבום הבכורה שלהם, Treasure EP.1: All to Zero שוחרר ב־24 באוקטובר 2018.

שם הלהקה 
כלהקה לפני הופעת הבכורה, אייטיז נקראו במקור "KQ Fellaz" על שם הסוכנות שלהם, KQ בידור, כדי לרמוז תחת איזו סוכנות הם אומנו. לפני הופעת הבכורה, קידומי הלהקה היו תחת שם זה.

ב־3 ביולי 2018, שם הלהקה שונה לאייטיז, כשהמשמעות היא ״A TEEnager Z".

ב־17 בנובמבר 2018, הלהקה חשפה בשידור חי באפליקציה VLIVE, כי השם עבור האוהדים שלהם יהיה "ATINY", שילוב של שם הלהקה והמילה ״destiny” (גורל). היו שמות רבים אחרים שנוצרו על ידי המעריצים, אבל ATINY נבחר ברוב קולות על ידי המעריצים. הקונספט של השם הוא, שאייטיז הם גורל המעריצים וגורל הלהקה הוא המעריצים, ATINY.

קריירה

מאי-אוקטובר 2018: קדם הופעת בכורה, KQ Fellaz 미국 연수기 
 בתחילת דרכם כקבוצה, טרם בכורתם הרשמית, אייטיז היו ידועים בשם KQ Fellaz והיוו לא להקה פעילה אלא קבוצת טרייני. ב-22 במאי 2018, פרסמה הסוכנות את פרק הבכורה בסדרת היוטיוב KQ Fellaz 미국 연수기,(בתרגום חופשי: קייקיו פלאז מתאמנים באמריקה), הכללה 19 פרקים בני 2–5 דקות העוקבים אחרי פעילות הלהקה בסדנאות אמנות במה שונות בלוס אנג׳לס, וחייהם המשותפים כטרייניז.
 בפרק 10 הודיעה KQ Entertainment כי היא מצרפת חבר תשיעי ללהקה, אי ג׳וניונג (האנגול: 이준영), אולם לאחר סיום הסדרה בתאריך ושחרור השיר שהפיקו במהלכה "From" בפרק 20, נודע כי ג׳וניונג לא ימשיך בפעילות עם הקבוצה הסופית. (בהמשך דרכו, הודיע כי עזב את הסוכנות KQ, ומעריצים מאמינים כי הסיבה לכך היא שלסוכנות לא היו תוכניות להפיק קבוצה חדשה בזמן שלאחר הבכורה של אייטיז. נכון לאוקטובר 2021, הוא לא נמצא תחת סוכנות מסוימת ומנהל חשבון אינסטגרם אישי בשם המשתמש @_00_junyoung).
 לאחר שידורי KQ Fellaz 미국 연수기, קיי-קיו בידור הודיעה על תוכנית חדשה בשם ״Code Name is ATEEZ״ שפורסמה ברשות השידור Mnet מבית MWave וביכרה ב-20 ביולי 2018, וכן הסתיימה ב-7 בספטמבר 2018 לאחר שמונה פרקים בהם עקבו אחרי אייטיז בפעילותיהם השונות טרם הדביוט. השם "אייטיז" נחשף בטיזרים שפורסמו קדם לתוכנית.
 ב-2 באוקטובר 2018, קייקיו בידור החלה בפרסום תמונות טיזר, כאשר הראשונה בהם העידה על התאריך והמיקום של הופעת הדביוט הרשמית שלהם, ה-24 באוקטובר 2018, ב־YES24 Livehall. בתקופה שבין המודעה להופעה עצמה, פורסמו תמונות וסרטונים נוספים שכללו חשיפה של השירים במיני-אלבום וקטעים מתוך הווידאו קליפים הרשמיים.

אוקטובר 2018: בכורת Treasure EP.1: All to Zero 
ב־24 באוקטובר 2018, אייטיז הוציאה את אלבום הבכורה שלהם, Treasure EP.1: All To Zero. לצד יציאתו לאור של האלבום, הוציאו וידאו קליפים לטייטלים "Pirate King" ו”Treasure". האלבום הגיע למקום השישי ב־Gaon Albums Chart. אייטיז הופיעו בהופעת הבכורה שלהם באותו יום עם כ־400 משתתפים בקהל. הופעת המוזיקה הראשונה שלהם היה ב־25 באוקטובר, ב־M Countdown של רשות השידור Mnet. כמה שבועות לאחר מכן, הלהקה הודיעה על תאריכי ההופעות שלה בארצות הברית לראשונה בתולדותיה, שיערכו בברוקלין, שיקגו, דאלאס, אטלנטה ולוס אנג'לס.

2019: Treasure EP.2: Zero to One 
ב־2 בינואר, אייטיז פרסמה תמונה דרך הרשתות החברתיות הרשמיות שלהם עם קוד מורס ככיתוב. מאוחר יותר הם אישרו על ידי טיזר את הקאמבק שלהם, עם המיני אלבום "Treasure EP.1: All to Zero", שיתרחש ב־3 בינואר. ב־15 בינואר הם הוציאו את המיני אלבום החדש שלהם, "Treasure EP.2: Zero to One", לצד הידאו קליפ עבור שיר הנושא, "Say My Name".

ב־21 באפריל 2019, אייטיז נכנסו לראשונה למצעד ה־Social 50 של מגזין הבילבורד, כשהם במקום ה־49.

חברים 
להלן כסדר שמותיהם ותפקידם המלא של החברים:
 קים הונגג'ונג (김홍중), לידר, ראפר ראשי, מלחין
 פארק סונגהווא (박성화), זמר מחליף, ויז'ואל, היונג (הגדול ביותר)
 ג'ונג יונהו (정윤호), רקדן ראשי, זמר מוביל.
 קאנג יוסאנג (강여상), זמר מוביל, רקדן מוביל, ויז'ואל.
 צ'ווא סאן (최산), רקדן ראשי, זמר מוביל.
 סונג מינגי (송민기), ראפר ראשי, רקדן ראשי.
 ג'ונג וויונג (정우영), רקדן ראשי, זמר מוביל, ויז'ואל.
 צ'ווא ג'ונגהו(최종호), זמר ראשי, מאקנה (הצעיר ביותר).

דיסקוגרפיה

מיני אלבומים

סינגלים

סרטוני מוזיקה

קישורים חיצוניים

הערות שוליים 

זוכי פרס המוזיקה של MTV אירופה
להקות בנים דרום-קוריאניות
להקות פופ
להקות קיי-פופ